‘આ પ્રભુકાર્ય છે. સ્વવિકાસનું યજ્ઞીય કાર્ય છે. કોઈ વ્યકિતનું નથી, રાષ્ટ્રનું છે, વિશ્વનું છે. ધર્મ અને સંસ્કતિનું છે. તે પ્રાચીન યા અર્વાચીન નથી. આ કાર્યમાં કેવળ આત્મવિકાસ અને પ્રભુભકિતને જ અવકાશ છે. કાર્યનું સમાજ ઉપર પરિણામ દેખાય છે તે તો પ્રભુકાર્યની આડપેદાશ છે. સ્વવિકાસ કરતાં કરતાં સમાજ ઉપર થયેલું પરિણામ છે.’ આ મહાપુરુષ કે જેમણે આપણને સ્વવિકાસનો અને પ્રભુકાર્યનો રાહ ચીંઘ્યો છે તેમની પુણ્ય સ્મૃતિમાં ૨૫મી ઓકટોબર તેમના નિર્વાણ દિવસે કેવળ કાર્યની દૃષ્ટિએ નહીં પરંતુ ભકિતની દૃષ્ટિથી કાર્ય કરવાનો -તેમના રાહે ચાલવાનો સહુ સંકલ્પ લઈએ એ જ તેમને આપેલી સાચી શ્રદ્ધાંજલિ છે.